Temeljem članka 17. stavka 1. alineja 1. Zakona o sustavu civilne zaštite („Narodne novine“, broj 82/15, 118/18, 31/20 i 20/21) i članka 51. Statuta Grada Drniša (“Službeni glasnik Grada Drniša”, broj 2/21 i 2/22), Gradsko vijeće Grada Drniša, na . sjednici održanoj dana 2023. godine, usvaja

**ANALIZU**

**STANJA SUSTAVA CIVILNE ZAŠTITE NA PODRUČJU GRADA DRNIŠA U 2023. GODINI I PLAN RAZVOJA SUSTAVA CIVILNE ZAŠTITE ZA 2024.GODINU, TE PLAN FINANCIRANJA SUSTAVA ZA TROGODIŠNJE RAZDOBLJE**

**UVOD**

Sustav civilne zaštite obuhvaća mjere i aktivnosti (preventivne, planske, organizacijske, operativne, nadzorne i financijske) kojima se uređuju prava i obveze sudionika, ustroj i djelovanje svih djelova sustava civilne zaštite i način povezivanja institucionalnih i funkcionalnih resursa sudionika koji se međusobno nadopunjuju u jedinstvenu cijelinu radi smanjenja rizika od katatrofa te zaštite i spašavanja građana, materijalnih i kulturnih dobara i okoliša na teritoriju Republike Hrvatske od posljedica prirodnih, tehničko-tehnoloških, velikih nesreća i katrofa, otklanjanja posljedica terorizma i ratnih razaranja.

Sustav civilne zaštite ustrojava se na lokalnoj, područnoj (regionalnoj) i državnoj razini, a povezuje resurse i sposobnost sudionika, operativnih snaga i građana u jedinstvenu cijelinu radi smanjenja rizika od katastrofa, pružanja brzog i optimalnog odgvora na prijetnje i opasnosti nastanka te ublažavanja posljedica velike nesreće i katastrofe.

Grad Drniš, u okviru svojih prava i obveza utvrđenih Ustavom i zakonom, uređuje, planira, organizira, financira i provodi zaštitu i spašavanje.

Člankom 17. stavka 1. alineja 1. Zakona o sustavu civilne zaštite („Narodne novine“, broj 82/15, 118/18, 31/20 i 20/21) definirano je da predstavničko tijelo jedinice lokalne i područne (regionalne) samouprave u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje te smjernice za organizaciju i razvoj sustava koje se razmatraju i usvajaju svake četiri godine.

Mjere i aktivnosti u sustavu civilne zaštite provide slijedeće operativne snage sustava civilne zaštite:

1. Stožer civilne zaštite Grada Drniša

Stožer civilne zaštite Grada ima 15 članova, gradonačelnik Grada Drniša je donio Odluku o osnivanju Stožera civilne zaštite Grada Drniša 5. srpnja 2021. godine 14 (četrnaest) članova koji su predstavnici operativnih snaga i pravnih osoba od interesa za zaštitu i spašavanje. Gradonačelnik Grada Drniša je donio Odluku o dopuni Stožera civilne zaštite Grada Drniša 21. rujna 2021.godine.

Stožer civilne zaštite donio je slijedeće :

* Plan operativne provedbe programa aktivnosti u 2023. godini
* Plan uključenja svih subjekata zaštite od požara u 2023. godini
* Plan motriteljsko-dojavne službe i ophodnji

1. Operativne snage vatrogastva

Javna vatrogasna postrojba Grada Drniša je temeljna institucija u sustavu civilne zaštite na području Grada Drniša (22 profesionalna djelatnika), uz djelovanje dobrovoljnog vatrogasnog društva Drniš (2 profesionalna djelatnika i 9 sezonskih vatrogasaca.

1. Operativne snage Hrvatskog Crvenog križa

Operativne snage crvenog križa čini zaposlenica i volonteri Gradskog društva Crvenog križa Drniš.

Gradsko društvo Crvenog križa bilo je domaćin međužupanijskog natjecanja mladih Hrvatskog Crvenog križa.Natjecatelji su mladi HCK iz Šibensko-kninske županije i Zadarske županije,a natjecanje se odvijalo u dvije kategorije i to:kategorija pomladak(OŠ) i kategorija mladi(SŠ).

U kategoriji pomladak (OŠ) pobjedila je ekipa crvenog križa Drniš koja je stekla pravo natjecanja na državnom natjecanju

Ekipu Gradskog društva Crvenog križa Drniš predstavljale su učenice OŠ Antuna Mihanovića Petropoljskog Drniš koje su osvojile sedmo mjesto na državnom natjecanju.

Gradsko društvo crvenog križa Drniš provodi akcije dobrovoljnog prikupljnaja krvi na području svog djelovanja, gdje prikupljeno 158 doza krvi.

Svjetski dan prve pomoći obilježen je 13.rujna 2023. godine na središnjem gradskom trgu Poljana, gdje su članovi pokazali pravilne metode i postupke zbrinjavanja ozljeđenih volontera s realistično prikazanim ozljedama.

Aktivno provodi obilazak starijih i nemoćnih osoba u svrhu dostave lijekova i namirnica.

Tijekom cijele godine održavale se akcije kontrole krvnog tlaka i razine šećera u krvi.

1. Operativne snage Hrvatske gorske službe spašavanja

Aktivnosti Hrvatske gorske službe spašavanja Stanice Šibenik temelje se na Zakonu o sustavu civilne zaštite i Zakonu o Hrvatskoj gorskoj službi spašavanja, iz čega proizlazi da je navedena operativna snaga sustava civilne zaštite. Sigurnost i zaštita života i imovine je svakodnevna prioritetna javna potreba pa se i aktivnosti ove javne Službe temelje na istome.

zbog boljeg pokrivanja područja Stanica Šibenik ima 2 ispostave na području Šibensko - kninske županije, u Drnišu i Kninu. U svakoj ispostavi djeluju redovni članovi, koji se sustavom obuke osposobljavaju te sukladno financijskim sredstvima opremaju za djelovanje u većim akcijama, velikim nesrećama i katastrofama kao operativna snage civilne zaštite

Svoju operativnost provodi kroz tri područja rada i to:

* održavanje pripravnosti
* preventiva i edukacija
* akcije spašavanja

Akcija spašavanja 21.06.2023.g. pad mađarskog vojnog Helikopetara u kanjon Čikole najzahtjevnija akcija u 2023. godini. Pad se dogodio na nepristupačnom terenu HGSS stanica Šibenik kao operativna snaga Civilne zaštite odmah je upućena na teren zajedno s JVP -Drniš i DVD Drniš, jer se ustanovilo da nema jednog člana posade te se pristupilo traganju. Daljnje zadaće na zahtjevnom terenu bile su potraga za dijelovima letjelice te sigurno vođenje istražitelja po kanjona do raznih mjesta interesantnih za istragu. Na posljetku su u suradnji sa Komisijom za speleo spašavanje HGSS-a u kanjonu Čikole izveli akciju uklanjanja većih dijelova letjelice služeći se vještinama i tehnikama koje su naučene u sklopu redovnog školovanja i obuke u HGSS-u. Čitava akcija je trajala ukupno 6 dana.

Druga akcija spašavanja 19.07.2023.g.na zipline-u gdje su zapele 3 osobe,a kako nisu uspjele doći do izlazne platforme u akciju spašavanja pozvan HGSS sa 9 članova HGSS Stanice Šibenik,2 djelatnika MUP-a.Sve tri osobe su uspješno spašene.

Hrvatska gorska službe spašavanja Stanice Šibenik financirala se od strane Grada Drniša u iznosi od 2.700,00 eura.

1. Udruge

Na području Grada Drniša djeluju udruge koje različitim aktivnostima njeguju specifična znanja i vještine koje mogu unaprijediti učinkovitu provedbu mjera u sustavu civilne zaštite, svojim sposobnostima nadopunjuju sposobnosti temeljnih operativnih snaga i postrojbe opće namjene civilne zaštite Grada Drniša sukladno odredbama Zakona i Plana.

1. Udruga 142 brigade HV Drniš

2. HVIDRA Drniš

3. Planinarsko društvo Promina

1. Postrojbe i povjerenici civilne zaštite

Za sudjelovanje u mjerama i aktivnostima u sustavu civilne zaštite, sukladno Procjeni rizika, osnovana je postrojba civilne zaštite opće namjene u slijedećem sastavu:

* 32 pripadnika postrojbe civilne zaštite opće namjene Grada Drniša.

Procjenom rizika od velikih nesreća za Grad Drniša donesena je Odluka za imenovanje povjerenika i zamjenika povjerenika civilne zaštite po mjesnim odborima pri čemu je imenovano 25 povjerenika te 25 zamjenika povjerenika.

1. Koordinatori na lokaciji

Koordinatora na lokaciji, sukladno specifičnostima izvanrednog događaja, određuje načelnik stožera civilne zaštite iz redova operativnih snaga sustava civilne zaštite.

* Zadaća usklađivanjesa Stožerom civilne zaštite i djelovanja operativnih snaga sustava civilne zaštite

1. Pravne osobe u sustav civilne zaštite

Pravne osobe od interesa za sustav civilne zaštite određene su Odlukom o određivanju pravnih osoba od interesa za sustav civilne zaštite Grada Drniša („Službeni glasnik Grada Drniša“, br. 03/18).

1. Veterinarska ambulanta Drniš

2. Ljekarna Drniš

3. Komunalno poduzeće RAD d.o.o.

4. Gradska čistoća Drniš d.o.o.

5. GIRK Kalun Drniš

6. GRCIĆ GRADNJA d.o.o. za građenje Badanj

7. NAKIĆ GRADNJA d.o.o.za građevinarstvo Siverić

8. Planinarsko društvo „Promina“ Drniš

9. Mikrosiverit-ZA dom d.o.o.

10. MK-ISKOP Popovići,Kadina Glavica

11. KOD Građenje“ Podružnica Drniš

12. ZELE „Trbounje“

13. Dječji vrtić Drniš

14. Osnovna škola „Antuna Mihanovića Petropoljski“ Drniš

15. Srednja škola „Ivana Meštrovića“ Drniš

**STANJE SUSTAVA PO VAŽNIJIM SASTAVNICAMA SUSTAVA CIVILNE ZAŠTITE**

**1. PROCJENA UGROŽENOSTI OD POŽARA I PLAN ZAŠTITE OD POŽARA**

U izradi se nalazi Procjena ugroženosti od požara i tehnoloških eksplozija i Plana zaštite od požara usklađivanje s novonastalim uvjetima(klimatske promjene) na području Grada Drniša.

**2. PROCJENA RIZIKA OD VELIKIH NESREĆA ZA GRAD DRNIŠ**

Na prijedlog izvršnog tijela, predstavničko tijelo Grada Drniša donijelo je Procjenu rizika od velikih nesreća za Grad Drniš KLASA:240-05/22-50 URBROJ:2182-06/22-1 dana 23. prosinca 2022. godine, koja je izrađena uz angažiranje ALFA ATEST d.o.o., Split Poljička cesta 32. kao konzultant.

**3. PLAN DJELOVANJA CIVILNE ZAŠTITE GRADA DRNIŠA**

Grad Drniš naručio kod ovlaštenog izrađivača ALFA ATEST d.o.o. Split Poljička cesta 32, novi Plan djelovanja civilne zaštite koji je temeljem članka 66. Pravilnika o nositeljima, sadržaju, i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja (“Narodne novine” broj 49/17) donio u roku od šest mjeseci od dana usvajanja Procjene rizika od velikih nesreća.

Plan djelovanja civilne zaštite Grada Drniša Gradonačelnik je donio dana 20. lipnja 2023. godine.

**4. Provedbeni plan za unaprjeđenje zaštite od požara za područje Grada Drniša**

Na prijedlog izvršnog tijela, predstavničko tijelo Grada Drniša donijelo je 19. lipnja 2023. godine Odluku o donošenju godišnjeg Provedbenog plana za unaprjeđenje zaštite od požara za područje Grada Drniša za 2023. godinu.

**5. STOŽER CIVILNE ZAŠTITE**

Stožer je stručno, operativno i koordinativno tijelo koje pruža stručnu pomoć i priprema akcije zaštite i spašavanja, a aktivira se kada se proglasi stanje neposredne prijetnje, katastrofe i velike nesreće. Pozivanje i aktiviranje stožera nalaže gradonačelnik. Članovi Stožera pozivaju se i aktiviraju, u pravilu, putem nadležnog županijskog centra 112 Šibenik. Radom Stožera rukovodi Načelnik Stožera civilne zaštite Grada Drniša, u njegovoj odsutnosti zamjenik, a kada se proglasi velika nesreća, rukovođenje radom Stožera preuzima Gradonačelnik.

Dana 26. lipnja 2023. godine u Drnišu, Ulice Kralja Zvonimira i Trg Dr. Franje Tuđmana s početkom u 09,00 h i u organizaciji Stožera civilne zaštite Grada Drniša, Javne vatrogasne postrojbe Grada Drniša i Službe civilne zaštite Šibenik održana je terenska vježba civilne zaštite "Požar i evakuacija u Domu kulture Drniš 2023."

U vježbi su sudjelovali:

* Grad Drniš-Stožer civilne zaštite Grada Drniša,
* Služba civilne zaštite Šibenik,
* JVP Drniš,
* JVP Knin,
* DVD Drniš,
* VZ ŠKZ,ŽVOC
* PP Drniš,
* HGSS-Stanica Šibenik,
* Zavod za hitnu medicinu ZHM Šibenik,
* Gradsko društvo crvenog križa Drniš,
* POU Drniš

Vježba se održavala s ciljem provjere osposobljenosti i opremljenosti te provjere planskih dokumenata i djelovanja operativnih snaga sustava civilne zaštite i ostalih sudionika.

Dana 6.listopada 2023.godine održana je smotra operativnih snaga jedinica opće namjene Grada Drniša

Cilj smotre bio je jačanje povjerenja između građana i operativnih službi, te informiranje o djelovanjima u izvanrednim situacijama.

Na smotri je bila izložena oprema i materijalno-tehnička sredstva kojima snage raspolažu.

U mjesecu studenom donesen je plan vježbi civilne zaštite Grada Drniša za 2024.godinu.

**6. POSTROJBA CIVILNE ZAŠTITE**

Za sudjelovanje u mjerama i aktivnostima u sustavu civilne zaštite, sukladno Procjeni rizika od velikih nesreća za Grad Drniš, predviđena je postrojba civilne zaštite opće namjene.

Postrojba civilne zaštite opće namjene, kao operativna snaga u sustavu civilne zaštite, osniva se za sudjelovanje u mjerama i aktivnostima u sustavu civilne zaštite propisane Zakonom o sustavu civilne zaštite i važećim podzakonskim propisima.

Gradsko vijeće Grada Drniša donijelo je 8. studenog 2019. godine Odluku o osnivanju postrojbi civilne zaštite opće namjene Grada Drniša (KLASA: 810-01/19-10/36, URBROJ: 2182/06-19-01) i to sukladno članku 17. stavak 1. podstavak 4. Zakona o sustavu civilne zaštite.

Postrojba civilne zaštite opće namjene imaju jedan tim opće namjene koja bi se sastojala od 1 upravljačke skupine sa 2 pripadnika i 4 operativne skupine. Svaka operativna skupina ima svog voditelja. Sveukupno Postrojba civilne zaštite opće namjene broji 39 pripadnika civilne zaštite, a popunjava se postupkom odabira najboljih kandidata iz kategorije građana s mjestom prebivališta na području Grada Drniša koje su Zakonom o sustavu civilne zaštite utvrđene kao potencijalne baze obveznika za popunu snaga civilne zaštite.

Mobilizacija postrojbi civilne zaštite Grada Drniša provodi se po nalogu Gradonačelnika Grada Drniša, ravnateljstva civilne zaštite ili njegovog zamjenika, te načelnika ili zamjenika načelnika civilne zaštite Republike Hrvatske.

Mobilizaciju postrojbi civilne zaštite provodi Područni ured civilne zaštite Split, služba civilne zaštite Šibenik

Popuna postrojbe opće namjene izvršena je do kraja 2018. godine, a provodi se raspoređivanjem vojnih obveznika i drugih građana s mjestom prebivališta na području Grada Drniša.

**7. POVJERENICI CIVILNE ZAŠTITE**

Na temelju Procjene rizika od velikih nesreća za Grad Drniš Gradonačelnik je 15. veljače 2019. godine donio Odluku o imenovanju povjerenika civilne zaštite i to temeljem članka 17. stavka 3. i članka 19. Zakona o sustavu civilne zaštite i članka 21. Pravilnika o mobilizaciji, uvjetima i načinu rada operativnih snaga sustava civilne zaštite (“Narodne novine” broj 69/16 i 20/21 ). Za povjerenike civilne zaštite imenovani su predsjednici mjesnih odbora s područja Grada Drniša koji će se mobilizirati u slučaju nesreća, katastrofa i prijetnji čije posljedice nadilaze mogućnosti gotovih operativnih snaga Grada Drniša.

Povjerenika civilne zaštite i njegovog zamjenika imenuje izvršno tijelo jedinice lokalne samouprave za pojedinačnu stambenu građevinu, više stambenih građevina, ulice i dijelove ulica, mjesne odbore i manja naselja.

Procjenom rizika od velikih nesreća za Grad Drniša predviđeno je imenovanje povjerenika i zamjenika povjerenika civilne zaštite po mjesnim odborima

Imenovano je 25 povjerenika te 25 zamjenika povjerenika i 4 povjerenika kao nadopuna..

U narednom periodu potrebno je:

* temeljem čl. 62. Zakona o sustavu civilne zaštite (NN 82/15, 118/18, 31/20, 20/21, 144/22) voditi evidenciju povjerenika i zamjenika povjerenika civilne zaštite,
* kontinuirano ažurirati podatke o povjerenicima CZ i prema potrebi popunjavati sa novim pripadnicima,
* sukladno Programu osposobljavanja povjerenika civilne zaštite koje donosi Ravnateljstvo civilne zaštite, provoditi osposobljavanje povjerenika CZ,
* organizirati sudjelovanje povjerenika CZ u provedbi planiranih vježbi civilne zaštite,
* Povjerenik civilne zaštite i njegov zamjenik:

– sudjeluju u pripremanju građana za osobnu i uzajamnu zaštitu te usklađuju provođenje mjera osobne i uzajamne zaštite

– daju obavijesti građanima o pravodobnom poduzimanju mjera civilne zaštite te javne mobilizacije radi sudjelovanja u sustavu civilne zaštite

– sudjeluju u organiziranju i provođenju evakuacije, sklanjanja, zbrinjavanja i drugih mjera civilne zaštite

– organiziraju zaštitu i spašavanje pripadnika ranjivih skupina

– provjeravaju postavljanje obavijesti o znakovima za uzbunjivanje u stambenim zgradama na području svoje nadležnosti i o propustima obavješćuju inspekciju civilne zaštite.

**8. VATROGASTVO**

Vatrogasne snage Grada Drniša čine:

* JVP Drniša koja je započela sa radom 2000. godine (22 profesionalna djelatnika, koji su raspoređeni u 4 smjene);

U 2023. godini na području Grada Drniša bilo je zabilježeno ukupno 141 vatrogasnih intervencija. Od toga požari otvorenog prostora 74, tehničke intervencije 36, požar na prijevoznom sredstvu 6, požar na građevinskim objektima 14, tehničke intervencija potraga za nestalom osobom 1.

Za JVP Drniš iz Proračuna Grada Drniša za 2023. godinu izdvojeno je 510.000.00 eura.

* DVD Drniš (2 profesionalna djelatnika i 9 sezonskih vatrogasaca) raspoređeni u 2 smjene.

DVD je obavio 14 liječnička pregleda za svoje operativne vatrogace.

Za sezonu je bilo spremno 43 operativna vatrogasaca i 6 vozila.

U 2023. godini DVD Drniš izašao je na 31 intervencija, od toga 12 intervencija izvan JLS, a 2 van svog operativnog područja.

Za DVD Drniš iz Proračuna Grada Drniša za 2023. godinu izdvojeno je 61.020,00 eura.

Dana 09. listopada 2023. godine osnovana je vatrogasna zajednica Grada Drniša,u postupku se nalazi imenovanje zapovjednika vatrogasne zajednice Grada Drniša.

**9. UDRUGE ORGANIZIRANE SNAGE KOJE SE MOGU UKLJUČITI U SUSTAV CIVILNE ZAŠTITE**

8.1. Udruga 142.Brigade HV Drniš

8.2. HVIDRA Drniš

8.3. Planinarsko društvo Promina

**10. ZDRAVSTVENA ZAŠTITA**

Dom zdravlja Drniš optimalno je opremljen i ima pet liječničkih timova-ordinacije opće ili obiteljske medicine. Služba hitne medicinske pomoći se vrši kroz T-1 tim (jedan liječnik i dva medicinske tehničara) Zavoda za hitnu medicinu Šibensko-kninske županije.

**11. PRAVNE OSOBE OD ZNAČAJA ZA SUSTAV CIVILNE ZAŠTITE**

Na području Grada Drniša registrirane su i djeluju pravne i fizičke osobe, koje se bave građevinskom, prijevozničkom, turističkom ili sličnom djelatnošću od interesa za zaštitu i spašavanje, te se one po potrebi u slučaju izvanrednih situacija, a u suradnji s drugim nadležnim službama, mogu sa svojim zaposlenicima, poslovnim prostorima i postojećom mehanizacijom uključiti u pomoć žrtvama većih nesreća i katastrofa.

a) STROJEVI, OSTALA MEHANIZACIJA I CESTOVNA VOZILA

- GIRK KALUN d.d. Drniš

- RAD d.o.o. Drniš

- Gradska čistoća Drniš d.o.o.

- GRCIĆ GRADNJA d.o.o. za građenje Badanj

- NAKIĆ GRADNJA d.o.o.za građevinarstvo Siverić

- Mikrosiverit-ZA dom d.o.o. Drniš

- MK- ISKOP Popovići, Kadina Glavica

- „ZELE“, Trbounje

- KOD Građenje“ Drniš

U 2023. godini nije bilo potrebe za njihovim angažmanom.

**ZAKLJUČAK**

Kontinuirano se jača operativna sposobnost sustava civilne zaštite na razini Grada Drniša.

Temeljne operativne snage sustava civilne zaštite pravodobno i učinkovito su odgovarale na sve zadaće koje su im stavljene u nadležnost sukladno njihovim djelatnostima i operativnoj spremnosti

Neophodan je daljnji razvoj i unaprijeđenje mogućnosti djelovanja svih subjekata civilne zaštite ,uz osiguravanje sredstava za njihovo opremanje sukladno Procjeni rizika od velikih nesreća i Plana djelovanja civilne zaštite Grada Drniša

Grad Drniš je izvršavao svoje obveze donesene kroz planske dokumente.

**PLAN RAZVOJA SUSTAVA CIVILNE ZAŠTITE ZA 2024. GODINU**

1. Opremiti i osposobiti Stožer civilne zaštite za brzo i kvalitetno funkcioniranje u izvanrednim situacijama,
2. Donijeti novu procjenu ugroženosti od požara i tehnoloških eksplozija i Plana zaštite od požara usklađivanje s klimatskim promjenama,
3. Proračunom planirati i osigurati sredstva za financiranje opreme za postrojbu civilne zaštite (komunikacijsku opremu, šator, nosila, baterijske lampe, vunene kape i rukavice, lopate za snijeg),
4. Proračunom planirati i osigurati sredstva za izgradnju i održavanje protupožarnih putova,
5. Proračunom planirati sredstva za auto ljestve - JVP Drniš,
6. Proračunom planirati sredstva za izgradnju centra za prevenciju od katastrofa,
7. Proračunom planirati i osigurati sredstva za provođenje plana vježbi u 2024. godini,
8. Proračunom planirati i osigurati sredstva za hranu i piće postrojbama koje se nađu duže vremena na intervencijama,
9. Donijeti novu Odluku o imenovanju povjerenika civilne zaštite Grada Drniša i njihovih zamjenika za naselja u kojima se ukazala potreba,
10. Kao osnovni oblik organiziranja stanovništva za vlastitu zaštitu, te za pružanje pomoći drugima kojima je ta zaštita nužna, potrebno je osposobljavati i opremati stanovništvo za mogućnost pružanja osobne i uzajamne zaštite, osobito za slučajeve izvanrednih situacija nastalih uslijed prirodnih ili tehnoloških nesreća i katastrofa,
11. Na području Grada Drniša sanirati kritična mjesta gdje dolazi do poplavljivanja javnih površina usred velikih oborina,
12. Nastaviti sa praćenjem donošenja novih odredbi u sklopu civilne zaštite i usklađivanjem dokumentacije.

**PLAN FINANCIRANJA SUSTAVA ZA TROGODIŠNJE RAZDOBLJE**

|  |  |  |  |  |
| --- | --- | --- | --- | --- |
|  | **2024.** | | **2025.** | **2026.** |
| CIVILNA ZAŠTITA | Oprema | 3.600,00 € | 3.000,00 € | 3.200,00 € |
| Vježba | 1.060,00 € |
| Ažuriranje planske dokumentacije | 340,00 € |
| Ukupno | 5.000,00 € |
| JVP DRNIŠ | 847.400,00€ | | 870.977,00€ | 914.300,00€ |
| DVD DRNIŠ | 65.000,00€ | | 67.000,00€ | 70.400,00€ |
|  |  | |  |  |

Ova Analiza objavit će se u „Službenom glasniku Grada Drniša“.

KLASA: 240-05/23-50/

URBROJ: 2182-06-23-01

Drniš, 11. prosinca 2023. godine

**GRADSKO VIJEĆE**

**GRADA DRNIŠA**

**PREDSJEDNIK:**

**Tomislav Dželalija, dipl.ing.**

Dostaviti:

1. Uredniku „Službenog glasnika Grada Drniša“

2. Ministarstvo unutarnjih poslova-Ravnateljstvo civilne zaštite

Područni ured civilne zaštite Split, Služba civilne zaštite Šibenik,

Velimira Škorpika 5, Šibenik

3. DVD-Drniš

4. JVP-Drniš

5. Gradonačelniku - ovdje

6. Upravna tijela Grada Drniša (x3)

7. Dokumentacija – ovdje

8. Arhiva - ovdje