Na temelju članka 6. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge ( “Narodne novine” broj 26/15), članka 1. Pravilnika o financiranju programa, projekata i manifestacija od interesa za opće dobro koje provode udruge na području Grada Drniša (KLASA: 402-07/16-70/1, URBROJ:2182/06-16-1 od 23. veljače 2016. godine i članka 51. Statuta Grada Drniša (“Službeni glasnik Grada Drniša” broj 2/21 i 2/22) Gradsko vijeće Grada Drniša na svojoj \_\_\_\_ sjednici održanoj \_\_\_\_\_\_\_\_\_\_2023. godine, donosi

***PROGRAM***

***javnih potreba za ostale udruge civilnog društva na području Grada Drniša za 2024. godinu***

**Članak 1.**

Javne potrebe za ostale udruge civilnog društva za koje su sredstva osigurana u Proračunu Grada Drniša za 2024. godinu (u daljnjem tekstu: Proračun) jesu aktivnosti udruga koje skrbe o starijim i nemoćnim osobama, promicanju i zaštita ljudskih prava, socijalnom uključivanju i sudjelovanju mladih u društvu, zaštiti i očuvanje okoliša, zaštiti čovjekova zdravlja i prirodne baštin, zaštiti i promicanju vrijednosti domovinskog rata i svih drugih aktivnosti humanitarno – kreativnog karaktera.

**Članak 2.**

Za javne potrebe za ostale udruge civilnog društva iz članka 1. ovoga Programa, sredstva su osiguran u Proračunu u iznosu do 8.800,00 eura.

**Članak 3.**

Sredstva iz članka 2. ovoga Programa raspoređuju se korisnicima na temjelju zaključenih ugovora kojima se reguliraju međusobna prava i obveze nakon provedenoga javnoga poziva ili natječaja.

**Članak 4.**

Ako se u Proračunu ne ostvate planirani prihodi, sredstva za javne potrebe udruga civilnog društva uplaćivat će se sukladno ostvarenim prihodima.

**Članak 5.**

Ovaj Program sastavni je dio Proračuna, stupa na snagu osmog dana od dana objave, a objavit će se u “Službenom glasniku Grada Drniša”, i primjenjuje se od 1. siječnja 2024. godine.

GRAD DRNIŠ

GRADSKO VIJEĆE

KLASA: 400-06/23-60/4

URBROJ: 2182/06-23-0

PREDSJEDNIK:

Tomislav Dželalija,dipl.ing.