*Prijedlog*

Na temelju članka 122. Zakona o proračunu („Narodne novine“ broj 144/21.), Pravilnika o postupku zaduživanja te davanja jamstava i suglasnosti jedinica lokalne i područne (regionalne) samouprave („Narodne novine“ broj 67/22.) i članka 51. Statuta Grada Drniša („Službeni glasnik Grada Drniša“, broj 2/21 i 2/22), Gradsko vijeće Grada Drniša, na \_\_\_\_. sjednici održanoj \_\_\_\_\_\_\_\_\_\_\_ 2023. godine, donijelo je

O D L U K U

o zaduživanju za realizaciju projekta „Izgradnja i opremanje Centra za starije osobe u Gradu Drnišu“

**Članak 1.**

Odobrava se zaduženje Grada Drniša kod Hrvatske banke za obnovu i razvoj uzimanjem dugoročnog kredita u iznosu od 4.900.000,00 EUR u svrhu realizacije kapitalnog projekta „Izgradnja i opremanje Centra za starije osobe Grada Drniša“ pod slijedećim uvjetima:

* iznos glavnice kredita: 4.900.000,00 EUR,
* projekt: Izgradnja i opremanje Centra za starije osobe Drniš
* namjena kredita: građevinski radovi, opremanje i stručni nadzor,
* valuta kredita: EUR,
* krajnji rok korištenja: do 30.04.2026. godine,
* otplata kredita: 15 godina,
* rok i način otplate kredita: u 156 jednakih uzastopnih mjesečnih rata koje dospjevaju zadnjeg dana u mjesecu, (1. rata dospjeva 31.05.2028. godine),
* kamatna stopa: 3,20% godišnje, fiksna u skladu sa Programom kreditiranja, uz mogućnost subvencioniranja kamatne stope kroz Nacionalni plan oporavka i otpornosti (NPOO).

Ukoliko bi se kamatna stopa subvencionirala iz sredstava NPOO-a subvencija u rasponu od 50% do 75% će se obračunavati u odnosu na važeću referentnu kamatnu stopu, max 3,00% (trenutno iznosi 4,24% i to samo za kapitalna ulaganja, bez PDV-a).

* interkalarna kamata: u razdoblju korištenja kredita na iskorišteni iznos kredita obračunavat će se kamata po metodi i u visini redovne. Kamate se obračunavaju i naplaćuju kvartalno.
* zatezna kamata: U skladu sa važećim pravilnikom o kamatnim stopama HBOR-a, promjenjiva,
* naknada za obradu kredita: 0,2% jednokratno, prije prvog korištenja,
* naknadu za rezervaciju sredstava: ne naplaćuje se,
* prijevremena otplata kredita: moguća je uz prethodnu pisanu obavijest HBOR-u, te uključuje plaćanje naknade za prijevremeni povrat kredita,
* naknada za prijevremenu otplatu kredita: 1% od svote prijevremeno otplaćene glavnice,
* instrumenti osiguranja kredita: mjenice i zadužnice Grada Drniša.

**Članak 2.**

Ovlašćuje se Gradonačelnik Grada Drniša za zaključivanje Ugovora o kreditu, nakon dobivanja suglasnosti ministra financija.

Ovlašćuje se Gradonačelnik Grada Drniša za izdavanje instrumenata osiguranja: zadužnica i mjeničnog očitovanja.

**Članak 3.**

Ova Odluka stupa na snagu osmog dana od dana objave, a objavit će se u „Službenom glasniku Grada Drniša“.

KLASA:

URBROJ:

Drniš, \_\_\_\_\_\_\_\_\_ 2023.

GRAD DRNIŠ

GRADSKO VIJEĆE

Predsjednik:

Tomislav Dželalija, dipl.ing.

O B R A Z L O Ž E NJ E

Zakonska osnova za donošenje ove Odluke sadržana je u članku 122. stavku 1. Zakona o proračunu (NN broj 144/21), kojim je propisano da ako se jedinica lokalne i područne (regionalne) samouprave dugoročno zadužuje najviše do iznosa ukupno prihvatljivog troška projekta sufinanciranog iz sredstava Europske unije, suglasnost daje ministar financija. Postupak dobivanja suglasnosti za zaduživanje od Ministarstva financija, te prilozi i dokumentacija koji se prilažu uz zahtjev uređeni su Pravilnikom o postupku zaduživanja te davanja jamstva i suglasnosti jedinica lokalne i područne (regionalne) samouprave (NN 67/22.). U Proračunu Grada Drniša za 2024. godinu planiran je kapitalni projekt „Izgradnja i opremanje Centra za starije osobe Grada Drniša“, koji se odnosi na izgradnju i opremanje budućeg Centra za starije osobe u Drnišu.

Ukupna investicija iznosi **10.432.926,70** eur od čega je **5.454.000,00** eura osigurano iz Nacionalnog plana oporavka i otpornosti, dok bi se ostatak financijske konstrukcije zatvorio uzimanjem dugoročnog kredita u iznosu od 4.900.000,00 eura.

Za financiranje navedenog, dobivena je indikativna ponuda Hrvatske banke za obnovu i razvoj.

Pročelnica:

Ivana Sučić dipl.oec.