Na temelju članka 1. i 9 a. Zakona o kulturnim vijećima i financiranju javnih potreba u kulturi (“Narodne novine” broj 83/22) i čanka 51. Statuta Grada Drniša (“Službeni glasnik Grada Drniša” broj 2/21 i 2/22) Gradsko vijeće Grada Drniša na svojoj \_\_\_\_ sjednici održanoj \_\_\_\_\_\_\_\_\_\_2023. godine, donosi

***PROGRAM***

***javnih potreba u kulturi na području Grada Drniša za 2024. godinu***

**Članak 1.**

Programom javnih potreba u kulturi na području Grada Drniša za 2024. godinu (u daljnjem tekstu: Program) utvrđuju se aktivnosti u kulturi koje će se financirati iz Proračuna Grada Drniša za 2024. godinu (u daljnjem tekstu: Proračun).

**Članak 2.**

Javne potrebe u kulturi na području Grada Drniša ostvarit će se:

- djelovanjem ustanova u kulturi, udruženja i udruga u kulturi te promocijom i poticanjem

umjetničkog i kulturnog stvaranja,

- investicijskim održavanjem i adaptacijom objekata kulture, sakralnih objekata i spomenika

kulture,

- akcijama i manifestacijama u kulturi koje će pridonijeti razvitku i promicanju kulturnog života,

- održavanjem i nabavom nove opreme,

- stručnim radom u području kulture.

**Članak 3.**

Za javne potrebe u kulturi iz članka 2. ovoga Programa, sredstva su osigurana u Proračunu i to za:

- financiranje djelatnosti ustanova u kulturi: Narodne knjižnice Drniš do 95.000,00 eura, Pučkog otvorenog učilišta Drniš do 140.000,00 eura i Gradskog muzeja Drniš do 90.000,00 eura,

- financiranje djelatnosti udruga u kulturi u iznosu do 20.000,00 eura.

**Članak 4**.

Sredstva iz članka 3. ovoga Programa raspoređuju se korisnicima na temelju zaključenih ugovora kojima se reguliraju međusobna prava i obveze.

**Članak 5.**

Ako se u Proračunu ne ostvare planirani prihodi, sredstva za javne potrebe uplaćivat će se sukladno ostvarenim prihodima.

**Članak 6.**

Ovaj Program sastavni je dio Proračuna, stupa na snagu osmog dana od dana objave, a objavit će se u “Službenom glasniku Grada Drniša”, i primjenjuje se od 1. siječnja 2024. godine.

GRAD DRNIŠ

GRADSKO VIJEĆE

KLASA: 400-06/23-60/4

URBROJ: 2182/06-23-0

PREDSJEDNIK:

Tomislav Dželalija,dipl.ing.