Na temelju članka 10. stavak 1. i 2. Zakona o savjetima mladih („Narodne novine“ broj 41/14 i 83/23) i Odluke o osnivanju savjeta mladih Grada Drniša („ Službeni glasnik Grada Šibenika“ broj 5/23), Gradsko vijeće Grada Drniša, objavljuje

JAVNI POZIV

za isticanje kandidatura za izbor članova Savjeta mladih Grada Drniša

I.

Pokreće se postupak izbora članova Savjeta mladih Grada Drniša (u daljnjem tekstu: Savjet).

II.

Članove Savjeta bira Gradsko vijeće Grada Drniša.

III.

Kandidature za članove Savjeta temeljem javnog poziva za isticanje kandidatura ističu udruge koje su sukladno statutu ciljano i prema djelatnostima opredijeljene za rad s mladima i za mlade, udruge nacionalnih manjina u Republici Hrvatskoj, učenička vijeća, studentski zborovi, pomladci političkih stranaka, sindikalne ili strukovne organizacije u Republici Hrvatskoj te neformalne skupine mladih (skupina od najmanje 10 mladih).

U trenutku podnošenja kandidature za članstvo u Savjet, kandidati moraju biti u dobi od navršenih petnaest (15) do navršenih trideset (30) godina sa prebivalištem ili boravištem na području Grada Drniša.

Savjet ima sedam (5) članova uključujući predsjednika i zamjenika predsjednika. Osoba ne može istodobno biti član Savjeta i član Gradskog vijeća Grada Drniša.

Novoizabranim članovima mandat počinje danom konstituiranja Savjeta i traje do dana stupanja na snagu odluke Vlade Republike Hrvatske o raspisivanju sljedećih redovitih izbora koji se održavaju svake četvrte godine sukladno odredbama zakona kojim se uređuju lokalni izbori, odnosno do dana stupanja na snagu odluke Vlade Republike Hrvatske o raspuštanju Gradskog vijeća Grada Drniša sukladno odredbama zakona kojim se uređuje lokalna i područna (regionalna) samouprava.

IV.

Prijedlozi ovlaštenih predlagatelja iz točke III. obavezno sadrže:

* naziv i sjedište ovlaštenog predlagatelja,
* podatke o kandidaturi (ime i prezime, datum i godina rođenja, prebivalište ili boravište – fotokopija osobne iskaznice ili prijave boravišta),
* obrazloženje prijedloga.

Pisani i obrazloženi prijedlozi ovlaštenih predlagatelja iz točke III. zajedno sa potpisanim Izjavama o prihvaćanju kandidature svakog pojedinog kandidata dostavljaju se osobno u pisarnicu Gradske uprave ili poštom na adresu: Grad Drniš, Trg kralja Tomislava broj 1, s naznakom „Prijedlog kandidata za izbor članova Savjeta mladih Grada Drniša“.

Prijedlog kandidata koji je nepravovremen, nepotpun ili nepravilno sastavljen neće se razmatrati.

V.

Rok za dostavu prijedloga je 20 dana od dana objave ovog javnog poziva na mrežnim stranicama Grada Drniša.

VI.

Komisija za izbor i imenovanje Gradskog vijeća Grada Drniša izvršit će provjeru formalnih uvjeta prijavljenih kandidata u roku od 10 dana od dana isteka roka za podnošenje prijava.

Izvješće o provjeri formalnih uvjeta, te utvrđivanju popisa važećih kandidatura, Komisija za izbor i imenovanje Gradskog vijeća Grada Drniša sastavit će u roku 15 dana od isteka roka za podnošenje prijava.

Izvješće iz stavka 2. ove točke dostavlja se Gradskom vijeću Grada Drniša i objavljuje se na mrežnim stranicama Grada Drniša.

VII.

Gradsko vijeće Grada Drniša na prvoj sjednici nakon objave popisa važećih kandidatura raspravlja izvješće o provjeri formalnih uvjeta.

Nakon rasprave o izvješću o provjeri formalnih uvjeta, Gradsko vijeće Grada Drniša s popisa važećih kandidatura javnim glasovanjem bira članove Savjeta.

VIII.

Sve dodatne obavijesti u svezi ovog Javnog poziva, obrasci - Izjave o prihvaćanju kandidature za izbor člana Savjeta mladih Grada Drniša, te Obrazac za isticanje kandidature za izbor člana Savjeta mladih Grada Drniša dostupni su na službenoj mrežnoj stranici Grada Drniša: [www.drnis.hr](http://www.drnis.hr) .

KLASA: 024-04/23-01/0

URBROJ: 2182-06/1-23-

Drniš, 2023.